cyanic-selkie/wikianc huggingface dataset:
Mindaugių pagrindinė mokykla
Istorija
Buvusiame V. Skorkos dvare po žemės reformos 1924 m. įkurta Mindaugių pradinė mokykla. Tai buvo vieno aukšto medinis pastatas, Virčiuvio upelio dešiniajame krante. Pirmasis mokytojas A. Zubrys.
1939 m. pastatytas naujas vieno aukšto mokyklos pastatas. Iki 1949 m. jame veikė pradinė mokykla. 1944 m. mokyklos pastate buvo laikinai įsikūrusi karo ligoninė. 1949 m. įkurta septynmetė mokykla ir rugsėjo mėn. sukomplektuota pirmoji penktokų klasė. 1952 m. išleista pirmoji septintokų laida. 1961 m. pastatytas antrasis mokyklos aukštas ir įsteigta aštuonmetė mokykla. 1986 m. įsteigta nepilna vidurinė mokykla, 1988 m. devynmetė mokykla. 1993 m. ji tapo pagrindinė mokykla. 2001 m. išleista pirmoji dešimtokų laida. Nuo 2003 m. balandžio 1 d. mokykla finansiškai nepriklausoma. 2017 m. ji uždaryta.
Kampiniai
Kampiniais vadinami kaimai:
Klevinkalnis
Klevinkalnis yra:
Marian Spychalski
Marian Spychalski (1906 m. gruodžio 6 d. Lodzėje – 1980 m. birželio 7 d. Varšuvoje) – lenkų politinis ir valstybės veikėjas, Lenkijos maršalas, buvęs LLR Valstybės tarybos pirmininkas.
Biografija
Gimė ir užaugo darbininkų šeimoje. 1931 m. baigė architektūros studijas Varšuvos aukštojoje technikos mokykloje, įstojo į Lenkijos komunistų partiją (KPP). Antrojo pasaulinio karo metais kovojo komunistiniame pogrindyje. V.Gomulkos nurodymu, kaip atsvarą Armijai Krajovai kūrė Armiją Liudovą. 1944 m. liepos mėn. paskirtas Lenkijos armijos generalinio štabo viršininku, nuo rugsėjo mėn. – Varšuvos meras.
1945 m. vasario mėn. paskirtas Gynybos ministro pavaduotoju politinei veiklai, išrinktas Lenkijos darbininkų partijos CK Politinio biuro nariu.
Būdamas V.Gomulkos draugu ir šalininku, tapo pastarojo priešpriešos su B.Bierutu auka: 1949 m. lapkričio mėn. apkaltintas nacionalizmu bei partinės linijos nesilaikymu, pašalintas iš LJDP Politinio biuro ir išsiųstas dirbti architektu į Vroclavą. 1950 m. gegužės mėn. areštuotas, kankinamas prisipažino esąs Anglijos šnipas. 1956 m. kovo mėn. išlaisvintas. Spalio mėn. į valdžią grįžus V.Gomulkai, paskirtas Gynybos ministro pavaduotoju, o po mėnesio – Gynybos ministru (vietoje atstatydinto K.Rokosovskio). 1963 m. spalio 7 d. jam suteiktas maršalo karinis laipsnis (paskutinį kartą Lenkijos istorijoje).
1968 m. balandžio mėn. politinei krizei, iš Gynybos ministro pareigų atleistas ir paskirtas Valstybės tarybos pirmininku (Valstybės taryba atliko kolektyvinio šalies prezidento funkcijas).
Dubašnas
Dubašnas – kaimas Lenkijos šiaurės rytuose, Naujadvario valsčiuje, Sokulkos apskrityje, Palenkės vaivadijoje. Kaimas yra apie 30 km į šiaurę nuo Sokulkos ir 65 km į šiaurę nuo vaivadijos centro Balstogės.
Latvija 2004 m. vasaros olimpinėse žaidynėse
Latvija dalyvavo 2004 m. vasaros olimpinėse žaidynėse.
Medaliai
{| class="wikitable" border="1" cellpadding="2" cellspacing="0" ! |50px ! |Sportininkas ! |Rungtis
Dysnos apskritis (1793–1915)
Dysnos apskritis  – Rusijos imperijos administracinis-teritorinis vienetas dabartinė Baltarusijos šiaurės vakaruose. Centras – Dysna, vėliau – Glubokas. Dabar buvusios Dysnos apskrities teritorijoje yra Baltarusijos Miorų, Gluboko, Šarkauščinos ir Pastovių rajonai.
Istorija
Suformuota 1793 m. po Antrojo ATR padalijimo iš Rusijos imperijai atitekusių Breslaujos apskrities rytinių dalių. Iš pradžių priskirta Minsko gubernijai, nuo 1843 m. Vilniaus gubernijai. 1793 m. prijungta rytinė dalis Breslaujos apskrities, 1795 m. – dalis Pastovių apskrities.
1897 m. apskrityje gyveno 204,9 tūkst. žmonių, iš kurių 81,1 % buvo baltarusiai, 10,1 % – žydai, 5,9 % – rusai, 2,4 % – lenkai. Dysnos mieste gyveno 6756 žmonės.
Iš karto po I pasaulinio karo apskrities teritoriją okupavo Lenkija, kuri čia įkūrė to paties pavadinimo apskritį.
Mokytojas ekspertas
Mokytojas ekspertas – aukščiausia kvalifikacinė Lietuvos mokytojų kategorija.
Mokytojo eksperto ar pagalbos mokiniui specialisto eksperto kvalifikacinė kategorija gali būti suteikiama asmeniui:
Rumunai
Rumunai – romaniškos kilmės pietryčių Europos tauta, kilusi iš Rumunijos. Rumunų populiacijos duomenys gana kontroversiški dėl moldavų problemos – moldavai dažnai laikomi rumunų tautos dalimi ir skaičiuojami kaip rumunai. Kartu su jais rumunų populiacija yra 23,8 mln. žmonių.
thumb|center|440px|Rumunų populiacija Europoje
Rumunų tauta susiformavo iš senųjų Rumunijos gyventojų dakų bei jų teritorijas kolonizavusių romėnų. Be to, didelę įtaką padarė regione migravusios slavų gentys. Šiuolaikinė rumunų tauta susiformavo XIX a. Valachijos regione. Rumunai, kartu su kitomis lotynizuotomis Balkanų tautomis (aromanais, morlachais ir kt.) sudaro valachus.
Priešingai nei kitos romanų tautos, rumunai yra stačiatikiai, o ne katalikai.
Rumunai Lietuvoje
2011 m. gyventojų surašymo duomenimis Lietuvoje gyvena 77 rumunų tautybę nurodžiusių asmenų (ir 540 moldavų). Dauguma jų čia atvyko dar tarybiniais laikais. Nuo 1989 m. Lietuvoje veikia Lietuvos rumunų (ir moldavų) kultūros bendrija "Dačija".
Akabos muchafaza
Akabos muchafaza  – muchafaza Jordanijos pietinėje dalyje, vakaruose ribojasi su Izraeliu, pietuose su Saudo Arabija. Administracinis centras – Akaba.
Geografija
Pietuose muchafaza turi siaurą priėjimą prie Akabos įlankos. Vakarinis teritorijos pakraštys kalnuotas, toliau vakaruose jis leidžiasi į Vadi Arabos tektoninį slėnį. Ties rytine kalnų papėde yra žymusis Vadi Rumo slėnis. Rytinę muchazafos pusę užima Sirijos dykuma.
Administracinis suskirstymas
thumb|left|250px|Nahijų žemėlapis Muchafaza padalinta į 3 nahijas (skliaustuose – administracinis centras).
Klevinė (reikšmės)
Klevine vadinami:
Kaimai:
Upė:
Atmosfera
250px|thumb|[[Venera (planeta)|Venerą gaubia itin tanki atmosfera]] Atmosfera (iš 'garai' +  'sfera') – dujų sluoksnis, supantis pakankamos masės kosminį kūną. Atmosfera lengviau išlieka, kai kūno gravitacinis laukas stipresnis, o temperatūra žemesnė.
Kai kurios planetos yra sudarytos daugiausia iš dujų (planetos milžinės), tačiau tik išorinis dujų sluoksnis laikomas atmosfera. Žvaigždinė atmosfera – išorinė žvaigždės dalis, į kurią įprastai įeina dalis fotosferos.
Slėgis
Atmosferos slėgis – tai dujų paviršiui statmena jėga, veikianti ploto vienetą. Slėgį lemia planetos gravitacinė jėga bei dujų stulpo masė virš tam tikro ploto. Kylant slėgis mažėja, nes mažėja aukščiau esančių dujų masė.
Vidutinis Žemės atmosferos slėgis jūros lygyje – 101,325 Pa.
Sudėtis
250px|thumb|Žemės atmosferos dujos [[mėlyna|mėlynos spalvos spindulius išsklaido labiausiai, todėl žiūrint iš kosmoso Žemę juosia mėlynas ratilas]] Pradinė atmosferos sudėtis susijusi su temperatūra ir chemine sudėtimi planetos formavimosi zonoje Saulės sistemos susidarymo metu. Tačiau pradinė sudėtis bėgant laikui kinta.
Marso ir Veneros atmosferose vyrauja anglies dioksidas, randama azoto, argono, deguonies ir šiek tiek kitų dujų. Pirmykštėje Žemės atmosferoje taip pat buvo daug anglies dioksido ir mažai deguonies. Dabartinė Žemės atmosferos sudėtis – biocheminių procesų rezultatas. Vystantis gyvybei ir augant bendrai organizmų biomasei, anglies dioksidas buvo sunaudotas fotosintetinant organinius junginius, o į atmosferą išmestas deguonis kaip šalutinis produktas. Žemės atmosferą sudaro (pagal tūrį) 78,08 % azoto, 20,95 % deguonies, įvairus kiekis vandens garų (vidutiniškai 0,247 %), 0,93 % argono, 0,038 % anglies dioksido, helio ir kitų inertinių dujų, vandenilio, lakių teršalų pėdsakai.
Saturno palydovas Titanas ir Neptūno palydovas Tritonas turi daugiausia iš azoto sudarytas atmosferas. Panaši ir Plutono atmosfera, tik ji sušąla Plutonui nutolus nuo Saulės.
Kiti Saulės sistemos objektai dėl mažos masės ar aukštos temperatūros turi itin plonas, nepusiausvyras atmosferas. Tai Mėnulis (natrio garai), Merkurijus (natrio garai), Europa (palydovas) (deguonis), Ijo (siera), Enceladas (vandens garai).
Svarba
Atmosfera saugo Žemės paviršių nuo meteorų – didžioji jų dalis sudega dėl oro trinties, paviršių paprastai pasiekia tik labai menkos dalelės (gramai, gerokai rečiau – kilogramai ar tonos meteoritinės medžiagos). Atmosfera apsaugo Žemės paviršių nuo pražūtingų gyvybei ultravioletinių ir rentgeno spindulių. Dėl atmosferos poveikio vyksta vandens apytaka (hidrologinis ciklas). Atmosfera švelnina dienos ir nakties temperatūros skirtumą.
Atmosferos sandara
thumb|right|240px| Žemės atmosferos temperatūrinė schema Atmosferą sudaro penki pagrindiniai sluoksniai.
Troposferoje: susitelkę beveik visi atmosferos vandens garai, formuojasi debesys ir krituliai; vyksta vertikalusis ir horizontalusis oro judėjimas; didėjant aukščiui, temperatūra kinta; didėjant aukščiui, atmosferos slėgis ir deguonies kiekis mažėja.
Kyzyltepė
Kyzyltepė – miestas pietryčių Turkijoje, pasienyje su Sirija.
Istorija
1517 m. atiteko Osmanų imperijai.
Dirmiškės
Dirmiškės – kaimas Alytaus rajono savivaldybės pietuose, 7 km į pietryčius nuo Miroslavo. Rytuose ir pietuose plyti Dirmiškių miškas, kuriame auga aukščiausia Lietuvoje eglė. Yra Dirmiškių piliakalnis (Strumpakalnis), aptiktas III–IV a. pilkapynas (Švedkapiai).
Ribokiškis
Ribokiškis – kaimas pietvakarinėje Anykščių rajono savivaldybės dalyje, 1 km į šiaurę nuo Kavarsko.
Horodnianka Kolonija
Horodnianka Kolonija  – kolonija Lenkijos šiaurės rytuose, Vasilkuvo valsčiuje, Balstogės apskrityje, Palenkės vaivadijoje. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei.
Jėzaus šeimos kapas
Pagal šią knygą buvo sukurtas filmas Prarastas Jėzaus kapas.
Kontroversija
Ši knyga sulaukė labai didelio atgarsio, ypač tarp krikščionių. Knygoje rašoma, jog buvo rastas Marijos Magdalietės kapas, o Jėzaus ir jos DNR nesutampa, kas leidžia manyti, jog jie buvo vyras ir žmona. Tai prieštarauja visiems krikščioniškiems įsitikinimams. Taip pat buvo rastas tariamai Judo, Jėzaus sūnaus kapas. Izraeliečių archeologas Amos Kloner perskaitęs šią knygą pasakė, kad tai paprasčiausias atsitiktinumas, nes vardai Jėzus, Juozapas, Marija ir kiti buvo labai dažni tais laikais. Taip pat knygą kritikavo mokslininkai, kurie tiki, kad Jėzaus kapas yra Kašmyre, todėl jie taip pat mano, jog čia yra sutapimas. Tačiau Toronto universiteto statistikos profesorius Andrey Feuerverger ištyrė, kad tikimybė, jog tai ne Jėzaus kapas yra tik 1:600.
Kruopinė
Kruopine vadinama:
Vytis Vidūnas
Vytis Vidūnas (g. 1960 m. kovo 31 d.) – Lietuvos sanskritologas, Vilniaus universiteto Orientalistikos centro indologijos studijų lektorius.
1984 m. baigė klasikinės filologijos studijas Vilniaus universitete. 1985–1990 m. studijavo sanskritą ir vedų kalbą Rusijos MA orientalistikos institute Maskvoje (pas Tatjaną Jelizarenkovą). 1994–1995 m. stažavosi Indijoje, Agroje studijavo hindi kalbą. 2010 m. pagal „Erasmus Mundus“ programą vedė paskaitų ciklą apie lietuvių kalbos ir sanskrito panašumus Keralos universitete (Kerala).
Moksliniai interesai: Sanskrito, Vedų ir epinė literatūra, senovės Indijos lingvistinė tradicija.
Dėsto sanskrito, klasikinės indų literatūros, senovės Indijos lingvistinės tradicijos kursus.
Juodataškis melsvys
Juodataškis melsvys, arba taškuotasis melsvys (Maculinea arion) – melsvių (Lycaenidae) šeimos drugys.
Skraido birželio – liepos mėn. miško aikštelėse, pušynų viržynuose. Paplitęs Europoje, Kinijoje, Sibire. Daug radviečių yra Lietuvos rytinėje dalyje.
Įrašytas į Lietuvos raudonąją knygą ir į tarptautinę raudonąją knygą.
Patogeninis mikroorganizmas
thumb|right|[[Juodligės sukėlėjo Bacillus anthracis pavyzdys]] Patogeninis mikroorganizmas – ligą sukeliantis mikroorganizmas. Patogeninis mikroorganizmas prasiskverbia į kūną, sunaikina dalį jo ląstelių bei audinių ar kitaip kenkia ir taip sukelia ligą. Labiausiai paplitę patogeniniai mikroorganizmai yra virusai, bakterijos ir grybai. Jiems taip pat priklauso protistai, pavyzdžiui, maliariją sukeliantis pirmuonis. Mikroorganizmai, kurie kūno paviršiuje paprastai būna nežalingi, gali tapti patogeniniais, arba sukeliančiais ligą, patekę į kūno vidų.
Benediktas Krištaponis
thumb|right|150px|Paminklas [[Adutiškio Švč. Mergelės Marijos Škaplierinės bažnyčia|Adutiškio bažnyčios šventoriuje]] Benediktas Krištaponis (1870 m. gegužės 20 d. Taujėnuose – 1944 m. sausio 6 d. Adutiškyje) – kunigas ir visuomenės veikėjas, knygnešys.
Biografija
Tėvai buvo ūkininkai. Pradinę mokyklą baigė Taujėnuose, toliau mokėsi Ukmergėje ir Rusijoje.
1896 m. baigė Vilniaus kunigų seminariją ir paskirtas vikaru į Žaslius. Vėliau perkeltas į Švenčionis. 1901 m. paskirtas klebonu į Adutiškį ir čia kunigavo 35 metus. Parapijose, kuriose dirbo, platino lietuvišką spaudą, skleidė tautinį susipratimą tarp parapijiečių.
Kunigaudamas Žasliuose bendradarbiavo su knygnešiu Petru Gudeliu, pas kurį, vėliau dirbdamas Adutiškyje, siųsdavo Augustiną Janutėną parvežti lietuviškos spaudos. Parvežtas knygas pavesdavo saugoti ir slėpti vargonininkui Leonui Bieliniui ir perduoti lietuviškos spaudos platintojams, taip pat dalyti veltui parapijos žmonėms. Jaunimui duodavo dainų knygelių, nes ir pats buvo didelis lietuviškų dainų mėgėjas. Buvo Lietuvių mokslo draugijos narys.
Žandarų užverbuotas agentas Pranas Petruševičius savo 1900 m. spalio 19 d. pranešime Vilniaus gubernijos žandarų valdybai rašė, kad Benediktas Krištaponis palaikė ryšius su dvarininku Donatu Malinausku, taip pat Jiezno klebonu Mykolu Masiuliu, Butrimonių klebonu Kazimieru Daukša, Valkininkų klebonu Povilu Kuolu, Dusmenų – Kazimieru Valentinu, Žaslių – Kazimieru Kybeliu. Šie asmenys dalyvaudavo susitikimuose, kuriuos agentas pavadino literatiškais pasikalbėjimais. Susitikimai vykdavo pas Donatą Malinauską arba pas vieną iš kunigų. Šio ratelio nariai lietuviškos spaudos gaudavo iš Stakliškių parapijos knygnešio (pavardė nežinoma) ir iš Suvalkijos knygnešių.
Visą gyvenimą kovojo už lietuvių teises Vilniaus krašte, už tai lenkai jam buvo iškėlę net 44 bylas. 1935 m. liepos 4 d. ištremtas iš Adutiškio. Palaidotas Adutiškio bažnyčios šventoriuje.
Fortuna Babelsberg
Potsdamo „Fortuna“ – Vokietijos futbolo klubas iš Potsdamo, Babelsbergo rajono.
Miegančių drugelių tvirtovė
Miegančių drugelių tvirtovė – lietuviškas 2 val. trukmės kino filmas, sukurtas 2011 m. Premjera Lietuvoje – 2012 m. sausio 13 d.
Filmas sukurtas pagal to paties pavadinimo Jurgos Ivanauskaitės romaną. Pristatomas svarbios sukakties kontekste, t. y., paminint J. Ivanauskaitės 50-ąsias gimimo metines. „Sidabrinė gervė 2012“ apdovanojimuose filmas pelnė keturias gerves, tarp jų už geriausią režisieriaus darbą ir geriausią metų vaidybinį filmą
Siužetas
Filmas pasakoja apie Moniką, pasiturinčią penkiasdešimtmetę moterį, ištekėjusią už jaunesnio vyro. Jų gyvenime viskas, rodos, idealu – prabangūs apartamentai, užmiestyje stovintis dvaras, turtinga meno kolekcija, dizainerių rūbai…
Netikėta įvykių eiga suveda merginas su pagrindine filmo veikėja Monika, kuri pasisiūlo jomis pasirūpinti ir pakviečia apsigyventi užmiestyje esančiame dvare. Iš pirmo žvilgsnio, merginos ir Monika – tai tarsi dviejų skirtingų planetų gyventojai, kurių vertybės, pasaulėžiūra ir gyvenimiška patirtis kardinaliai skiriasi. Merginos – šiurkščios, uždaros, nepatiklios, mėtančios nepadorius juokelius, pasakojančios šiurpą keliančias istorijas, iš kurių pačios žvengia, demonstruojančios „gatvinėms“ būdingą elgesį. Išsilavinusią, subtilaus skonio ir manierų Moniką naujosios globotinės glumina, pykdo, veda į neviltį. Šios šilto ir šalto ragavusios merginos parodo Monikai kitą, purvinąją, suluošintą, gyvenimo pusę.
Tarp Monikos ir buvusių prostitučių užsimezga dviprasmiški, besikeičiančius meilės ir neapykantos pusiausvyra paremti santykiai. Monikai ši globa ilgainiui virsta jos gyvenimo įvykių perkainojimu. Netrukus Monika sužino, kad vyras ją palieka dėl kitos, jaunesnės merginos, o jos globotinių likimai ima klostytis netikėta linkme.
1. česká fotbalová liga
1. česká fotbalová liga arba dėl rėmimo sutarčių dar žinoma kaip Fortuna:Liga – Čekijos aukščiausioji futbolo lyga.
Lyga ankstesniais metais vadinta pagal pagrindinį sponsorių – „Synot“ alaus daryklą.
Apie Fortuna:Liga
2020–2021 m. Pirmoje lygoje žaidė 18 komandų. 2021–2022 m. liko 16 ekipų.
Dvi aukščiausias vietas po sezono užėmusios komandos iškovoja teisę atstovauti Čekijai UEFA Čempionų lygoje, trečiąją vietą užėmusi komanda žaidžia UEFA taurės varžybose, ketvirtąją vietą užėmusi komanda dalyvauja Intertoto taurės varžybose.
Dvi žemiausias vietas užėmusios komandos iškrenta į Čekijos antrąją lygą, jas pakeičia antrosios lygos stipriausi klubai.
Istorija
Čekijos aukščiausioji lyga pradėta kurti XIX a. pabaigoje.
Iki 1992 m. Čekijos komandos žaidė kartu su Slovakijos komandomis, tik II pasaulinio karo metais vokiečių iniciatyva Čekijos ir Slovakijos čempionatai vyko atskirai.
Nuo 1993 m. vyksta Čekijos čempionatai. Slovakijos čempionatas atsiskyrė nuo čekų.
Nazilis
Nazilis – miestas pietvakarių Turkijoje, 47 km į rytus nuo Aidino. Yra kelios aukštosios mokyklos.
Lietuvos kultūros sąjunga
Lietuvos kultūros sąjunga – Lietuvos liberalių ir demokratinių organizacijų sąjunga, veikusi 1924 m. gruodžio mėn. – 1935 m. lapkričio mėn. Kaune. Koordinavo organizacijų - narių kultūrinę veiklą.
Organizacija
Steigėjai:
1925 m. Lietuvos kultūros sąjungai priklausė 15 organizacijų, kolektyviniai nariai:
Nariai
Lietuvos kultūros sąjungos ir LKT veikloje aktyviausiai dalyvavo:
Pirmasis ir ilgametis LKT pirmininkas Vladas Lašas.
Lietuvos kultūros sąjunga Kauno apskrities viršininko įsakymu 1935 m. lapkričio mėn. uždaryta.
Kamarupa
Kamarupos karalystė – istorinė valstybė, egzistavusi IV–XII a. Asame (Pietų Azijoje). Ją valdė trys dinastijos, kurių kiekviena pasirinkdavo skirtingas sostines.
Valstybė nustojo egzistuoti XII a., kadangi suskilo į atskiras dalis. Jos tradicijų perėmėja buvo Kamata.
Istorija
Legendos daug pasakoja apie senąsias, mokslininkų neįrodytas dinastijas, kurios valdė Bramaputros slėnį (Asamą) tais laikais, kai šita teritorija buvo vadinama Pradžjotiša. Pirmosios Kamarupos dinastijos pradžia irgi nėra aiški, tačiau pirmasis valdovas iš Bhaumų dinastijos valdė IV a II pusėje.
VII a. Asamas susivienijo su Harša, kad nugalėtų savo priešą Bengaliją ir kurį laiką valdė jos rytines dalis. Po žymiausio valdovo Bhaskaravarmano mirties, į valdžią atėjo nauja, mažai žinoma Mleča dinastija, kilusi iš vietinių genčių.
Po jos X a. pradžioje sugrįžo Bhaumų giminė kaip Asamo Palų dinastija. Jai valdant, valstybė ėmė silpti. Pačioje XI a. pabaigoje Kamarupa pralaimėjo Bengalijai ir neteko savo vakarinių teritorijų. Po trumpos nepriklausomybės XII a., Kamarupa buvo nusiaubta musulmonų antpuolių. Tai nulėmė jos suirimą ir smulkių gentinių valstybių įsigalėjimą.
Administravimas
Kamarupos karaliai brahmapala buvo laikomi dieviškos kilmės. Jų rūmuose gyvendavo mokyti žmonės, mokslininkai ir poetai. Valstybėje veikė ir patariamasis organas, – ministrų taryba mantriparisada, sudaryta iš brahmanų kastos.
Karalystė buvo tvarkingai administruojama ir suskirstyta į kelių lygių administracinius vienetus: bhukti, mandala, višaja ir kitus. Žemė buvo klasifikuojama į dirbamą (kšetra) ir nenaudojamą žemdirbystei (khila).
Tekstynas
Tekstynai plačiai naudojami kalbotyroje – tekstynų lingvistikoje, sociolingvistikoje, leksikografijoje, dialektologijoje, istorinėje kalbotyroje, diskurso analizėje, pokalbio analizėje – kur reikalinga remtis realios vartosenos duomenimis. Tekstynai naudojami statistinei kalbos faktų analizei, hipotezių testavimui, renkant pavartojimo atvejus, nustatant kolokacijas (dažnai vartojamus žodžių junginius) ar tikrinant kalbos taisyklių pagrįstumą. Tekstynų duomenimis taip pat remiasi kompiuterinė lingvistika, natūralios kalbos atpažinimo ir automatinio vertimo įrankiai.
Tekstynų rūšys
Tipologiškai tekstynus galima skirstyti pagal:
Tekstynų anotavimas
Siekiant palengvinti lingvistinę analizę, tekstynai anotuojami, t. y. tam tikrais sutartiniais ženklais ar santrumpomis koduojama įvairi lingvistinė informacija. Pavyzdžiui, pažymima kurie žodžiai priklauso kuriai kalbos daliai (veiksmažodžiams, daiktavardžiams, būdvardžiams, prieveiksmiams ir pan.) arba nurodomos jų lemos, pagrindinės formos (veiksmažodžių bendratis, daiktavardžių ar būdvardžių vienaskaitos vardininkas ir kt.). Kai kurie tekstynai rengiami taikant dar sudėtingesnius struktūrinės analizės lygmenis – nustatoma ir anotuojama morfologinė žodžių sandara, sintaksinė sakinio struktūra, semantinė ir pragmatinė sakinio struktūra.
Sakytinės kalbos tekstynuose taip pat gali būti anotuojama fonetinė informacija (kalbos garsų kiekybė ir kokybė, pavyzdžiui, balsių ilgumas ar įtemptumas, priebalsių aspiracija ar palatalizacija), diskurso lygmens elementai (pauzės, pertraukimai, persidengimai, pasitaisymai), ekstralingvistinė informacija (juokas, gestai), intonacija (kylanti, krintanti) ir pan. Anotuojamų elementų pasirinkimas ir anotavimo detalumas priklauso nuo to, kokiu tikslu rengiamas konkretus tekstynas.
Sakytinės kalbos tekstynai
Nors tekstynuose paprastai saugomi rašytinės kalbos tekstai, tačiau transkribavus garso įrašus gali būti sukurti sakytinės kalbos tekstynai.
Sakytinės kalbos tekstynai paprastai būna multimodaliniai, t. y. jie apima duomenų bazes su vaizdo ar garso įrašais ir jų transkripcijomis, kartais šalia pateikiami ir fonetinės analizės (PRAAT) failai. Sakytinės kalbos tekstynai būna dviejų rūšių – skaitomos sakytinės kalbos ir spontaniškos sakytinės kalbos. Į pirmą grupę įeina perskaitytos knygų ištraukos, televizijos ar radijo naujienų pranešimai, perskaityti žodžių sąrašai, skaičių sekos. Į antrąją, spontaniškos sakytinės kalbos, grupę įeina įvairūs dialogai ir pokalbiai tarp dviejų ir daugiau asmenų, įrašyti žmonių pasakojimai, žemėlapių užduotys (kai vieno asmens prašoma pagal tam tikrą žemėlapį nupasakoti kelią kitam asmeniui) ir kt. Atskirą grupę sudaro negimtakalbių sakytinės kalbos tekstynai, kurie teikia duomenų apie užsienietiškų akcentų įvairovę.
Mažoji Lietuva (savaitraštis)
thumb| thumb|Mažoji Lietuva, 1989 m. vasario 24 d.
Istorija
Išėjo kaip atkurtas 1932 m. ėjęs to paties pavadinimo leidinys, kurio 1932 m. buvo išleisti 8 numeriai. 1988–1989 m. ėjo kaip Lietuvos Persitvarkymo Sąjūdžio Klaipėdos miesto (tarybos) dvisavaitis leidinys, iki 1990 m. Nr. 23 – Lietuvos Persitvarkymo Sąjūdžio Klaipėdos krašto savaitraštis. Leido iš pradžių laikraščio „Tarybinė Klaipėda“ žurnalistai, vėliau UAB „Mažoji Lietuva“. Tiražas: 1988 m. – 13 000 egz., 1993 m. – 10 000 egz. Savaitraščio pagrindu 1990 m. pradėtas leisti dienraštis „Vakarų ekspresas“.
Nagrinėjo krašto problemas, skelbė politikos, kultūros bei visuomeninio gyvenimo naujienas.
Redakcijoje dirbo: Jūratė Ašmonaitė, Linas Česnulevičius, R. Jankauskas, V. Juozapavičius, Dainius Kaminskas, Paulius Lileikis, Sigitas Poškus, Gintaras Šikšnius, Alvydas Ziabkus, Ivona Žiemytė.
Gžebenių Kolonija
Gžebenių Kolonija – kaimas Lenkijos šiaurės rytuose, Naujadvario valsčiuje, Sokulkos apskrityje, Palenkės vaivadijoje. Kaimas yra apie 3 km į pietvakarius nuo Naujadvario, apie 25 km į šiaurę nuo Sokulkos ir 61 km į šiaurę nuo vaivadijos centro Balstogės.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Balstogės vaivadijai.
Belgijos karališkieji dailės muziejai
right|thumb|240px| Belgijos karališkųjų dailės muziejų pagrindinio pastato fasadas
Belgijos karališkieji dailės muziejai  – grupė meno muziejų Briuselyje (adr. Rue de la Régence 3). Juose eksponuojami garsiausių Belgijos ir senųjų pietinių Nyderlandų dailininkų kūriniai, reprezentuojami Belgijos istorijos dailės stiliai.
Teisės mokslai Lietuvoje
thumb|right|200px|[[Vilniaus universiteto Teisės fakultetas]] thumb|right|200px|[[Mykolo Romerio universitetas]] thumb|200px|right|[[Vilniaus teisės ir verslo kolegija]] Teisės mokslai ir teisės studijos Lietuvoje buvo institucionalizuoti XVII a. viduryje, kai buvo įkurtas Vilniaus universiteto Teisės fakultetas (1641 m. spalio 11 d.). XX amžiaus pabaigoje buvo atkurtos ir pradėtos naujos teisės mokslo ir studijų tradicijos Kaune (VDU), Vilniuje įkurtas netgi specializuota aukštoji teisės mokykla – teisės universitetas (buv. dab. Mykolo Romerio universitetas). Neuniversitetinės teisės studijos pradėtos organizuoti aukštesniosiose mokyklose bei kolegijose.
Belgijos karališkieji dailės muziejai
Karališkuosius Belgijos dailės muziejus sudaro:
Teisės mokslai Lietuvoje
Baudžiamosios teisės mokslai Lietuvoje
Baudžiamosios teisės mokslo ir dėstymo Lietuvoje pradžia – 1804 m., kai Vilniaus universitete VU taryba išrinktas italų teisėtyrininkas Kapelis (1777–1838) pradėjo dėstyti baudžiamąją teisę. 1922 metais Kaune įkurto universiteto Teisių fakultete veikė Baudžiamosios teisės katedra, vėliau – Baudžiamosios teisės ir baudžiamojo proceso katedra. 1977 metais padalinus VU TF Baudžiamosios teisės ir baudžiamojo proceso katedrą, pradėjo veikti Baudžiamosios teisės katedra ir Kriminalistikos ir baudžiamojo proceso katedra.
Belgijos karališkieji dailės muziejai
Belgijos karališkiesiems dailės muziejams priklauso du maži atskiri muziejai Briuselyje:
Teisės mokslai Lietuvoje
Kriminologija Lietuvoje
Pagrindinės kriminologinės mokslo įstaigos ir struktūros – MRU Teisės fakulteto Kriminologijos katedra, VU Teisės fakulteto Baudžiamosios teisės katedra, Teisės instituto Kriminologinių tyrimų skyrius bei Kriminologinių studijų centras (veikiantis prie VU ir TI). Lietuvos kriminologai – profesoriai Genovaitė Babachinaitė, Jurijus Bluvšteinas, Aleksandras Dobryninas, Viktoras Justickis ir kiti.
Belgijos karališkieji dailės muziejai
Kai kurie iš garsiausių muziejų paveikslų:
Teisės mokslai Lietuvoje
Tarptautinės teisės mokslai Lietuvoje
Lietuvoje tarptautinės teisės mokslai (tarptautinės teisės istorija, tarptautinė teisėtyra – tarptautinės teisės teorija, diplomatinės ir konsulinės teisės mokslai) studijuojami ir plėtojami universitetinėse įstaigose. Veikia VU Teisės fakulteto Tarptautinės ir Europos Sąjungos teisės katedra (nuo 1990 m. sausio 1 d. iki 1998 m. – VU TF Tarptautinės ir lyginamosios teisės katedra), taip pat VU Tarptautinių santykių ir politikos mokslų institutas. Mykolo Romerio universitete Teisės fakulteto Tarptautinės teisės katedra ir MRU Teisės fakulteto Europos Sąjungos teisės katedra, VDU Teisės fakulteto Viešosios teisės katedra, nuo 1997 m. iki 1999 m. – VDU Tarptautinės teisės ir politikos mokslų institutas (1999 m. pertvarkytas į VDU TI ir VDU PMDI).
Tofolio vartai
Tofolio vartai  – tai kvantinio kompiuterio vartai, naudojami įvairiuose algoritmuose, pavyzdžiui, Groverio algoritme. Tofolio vartus gali sudaryti mažiausiai 3 kubitai. Tofolio vartai turi 2 kontroliuojamus kubitus ir 1 taikinio kubitą.
Su daugiau kubitų, analogiškai apsiverčia paskutinis kubitas, bet tik tuo atveju jei visi pirmi kubitai yra vienetai.
Tofolio vartai ir superpozicija
Kas bus, jeigu kubitus praleisime pro Hadamardo vartus, paskui pro Tofolio vartus, o paskui vėl pro Hadamardo vartus? Jeigu trečias kubitas yra nulis, tai ant išėjimo išmatuosime tą patį, kas buvo ant įėjimo: Tačiau jeigu trečias kubitas |1>, tai išėjimas bus toks: Čia galima įžiūrėti tokį dėsningumą: Jei trečias kubitas yra vienetas, tai pirmi du kubitai apsiverčia ir ta, apsivertusi būsena, pažymima minusu. Tarp kitko, trečias kubitas lieka nepakitęs. Tofolio vartai naudojami Groverio algoritme, kai reikia pažymėti vieną elementą neigiama amplitude (M vartai). Taip pat Tofolio vartai gali turėti daug kontroliuojamų kubitų ir (tik!) vieną taikinio kubitą.
Vaizdas:toffoli.PNG Tofolio vartai.
Anonymous (grupė)
„Anonymous“ – Andoros roko grupė, įkurta 2004 metais. Grupė dalyvavo 2007 m. „Eurovizijos“ dainų konkurse su daina „Salvem el món“. Kūrinys buvo atliekamas dviem kalbomis (anglų ir katalonų). Eurovizijos pusfinalyje atstovai užėmė 12 vietą su 80 taškų ir į finalą nepateko. Maksimalų taškų skaičių (12 taškų) šiai grupei skyrė Ispanija.
Henrikas Ivickas
Henrikas Ivickas (g. 1955 m. kovo 7 d. Voroniuose, Nemenčinės rajonas) – Lietuvos ir Molėtų rajono savivaldybės politinis bei visuomenės veikėjas.
Biografija
1974 m. baigė Buivydiškių aukštesniąją žemės ūkio mokyklą, agronomas.
1990–1995 m. Molėtų rajono tarybos deputatas, 1995–1997 m., 2000–2018 m. ir nuo 2019 m. Molėtų rajono savivaldybės tarybos narys.
1980–1989 m. Lietuvos komunistų partijos, 1990–2001 m. Lietuvos demokratinės darbo partijos, nuo 2001 m. Lietuvos socialdemokratų partijos Molėtų rajono skyriaus narys, nuo 2005 m. skyriaus pirmininkas.
Žmona Marytė, vaikai Inga, Agnė, Dovilė.
Švedkapiai
Švedkapiais vadinami kai kurie Lietuvos kapinynai ir pilkapynai:
Džingulis
Džingulis – tradicinis lietuvių liaudies ritminis muzikos instrumentas, priskiriamas mušamiesiems idiofonams. Tradiciškai tai – vestuvių kvieslio lazda, išpuošta varpeliais ir gėlių vainikais, kuria ritmingai stuksint į grindis ar lubas, siekiama atkreipti visų dėmesį. Šiandien džingulis naudojamas kaip ritminis muzikos instrumentas Valstybiniame dainų ir šokių ansamblyje "Lietuva" ir kituose muzikiniuose liaudies kolektyvuose.
Instrumento pavadinimas įvairiose Lietuvos vietovėse skiriasi: džingulis (Pasvalys; Panevėžio raj.; Ramygala), kvieslė (Vilkaviškis; Prienų raj.; Pakuonis), kvietka (Jurbarkas), maršelga (Šakiai).
Konstrukcija
Tai – vienašakė, dvišakė arba trišakė į viršų smailėjanti lazda, dažniausiai išpjauta iš putino, diemedžio ar klevo. Instrumento ilgis siekia maždaug 120 – 180 cm, skersmuo – apie 2-3 cm. Džingulio viršūnėje pritaisomi varpeliai, barškučiai, grandinėlės, skardelės, skambučiai ar kitokie žvangantys daiktai. Instrumentas dažniausiai puošiamas rūtomis ar kitų gėlių vainikais, kaspinais, juostomis. Mažojoje Lietuvoje džingulis buvo puošiamas vainiku ir maža balta skepetaite, po kuria pakabinamas varpelis.
Istorija
Džingulis rašytiniuose šaltiniuose minimas nuo XIX a. pab. Įvairiose Lietuvos vietovėse jis buvo naudojamas pagal skirtingus papročius: Priekulės apylinkėse kvieslys, įėjęs į namus, lazda suduodavo į lubų balkį; Suvalkijoje džinguliu buvo raginama nešti marčiai dovanų, o Vilkaviškyje, belsdamas šiuo instrumentu, kvieslys vadovavo ir šokiams; Seredžiaus apylinkėse (Jurbarko raj.) džinguliu buvo skelbiami marčios keliami pietūs, pranešama, kada marti dalins dovanas, kviečiama ragauti svočios pyrago ir t. t. Kaimo muzikantai trenkdami džingulį į grindis apatiniu galu, pritardavo kitiems instrumentams. Džingulius dainų ir šokių ansambliams gamino ir tobulino Antanas Butkus, Pranas Kupčikas.
Porinis česnakas
Porinis česnakas (Allium scorodoprasum) – amarilinių (Amaryllidaceae) šeimos česnako (Allium) genties augalas. Paplitęs Vidurio ir Atlantinėje Europoje, Viduržemio jūros pakrantėje, Mažojoje Azijoje, Kryme, Kaukaze. Šiaurinė arealo riba praeina per Estiją ir Pietų Skandinaviją.
Biologija
Daugiametis žolinis, maistinis, 50-80 (100) cm aukščio augalas. Auga pamiškėse, miško aikštelėse, šlaituose, užliejamose pievose, krūmuose. Žydi birželį ir liepą. Žiedyne būna iki 15 žiedų ir iki 50 svogūnėlių. Žiedyno apvalkalas dviskiautis, išliekantis ir subrendus vaisiams. Kaip svogūninis augalas, dauginasi svogūnėliais, išaugančiais žiedyne ir dukteriniais svogūnėliais.
Augavietėse česnakas pakenčia tiek laikiną užtvindymą, tiek sausrą.
Kai kur auginamas daržuose. Gali būti vartojamas vaistams, kaip daržovė ir prieskonis.
Populiacija Lietuvoje
Lietuvoje porinis česnakas nuo 1981 m. įrašytas į Saugomų augalų rūšių sąrašus.
Labiau paplitęs vakarinėje dalyje, auga didesnių upių (Nemuno, Minijos, Ventos) slėnių pievose ir pakrūmėse. Didžiausia populiacija yra Bitėnų apylinkių užliejamose pievose. Čia 1 m² auga iki 40 žydinčių augalų. Nedidelė, tik 16 m² užimanti augavietė nustatyta Šešupės salpoje (Šakių raj.). Grėsmę kelia pievų arimas, jų apaugimas krūmynais, mišku.
Jurovcė
Jurovcė  – kaimas Lenkijos šiaurės rytuose, Vasilkuvo valsčiuje, Balstogės apskrityje, Palenkės vaivadijoje. Kaimas yra apie 4 km į vakarus nuo Vasilkuvo ir apie 10 km į šiaurę nuo vaivadijos centro Balstogės. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei.
Antarktidos plokštė
thumb|250px|Antarktidos plokštė pažymėta mėlynai
Antarktidos plokštė – tektoninė plokštė, į kurią patenka visas Antarktidos žemynas bei didelė dalis Pietų vandenyno. Šiaurėje ribojasi su Naskos, Pietų Amerikos, Afrikos, Indijos–Australijos, Skotijos plokštėmis, o ties sandūra su Ramiojo vandenyno plokšte sudaro Antarktidos–Ramiojo vandenyno kalnagūbrį.
Antarktidos plokštė užima apie 60,9 mln. km² teritoriją ir yra 5 pagal dydį plokštė Žemėje.
Airija (reikšmės)
Airija gali reikšti:
Maano muchafaza
Maano muchafaza yra didžiausia iš visų Jordanijos muchafazų.
Geografija
Didžiąją dalį teritorijos užima Sirijos dykuma. Vakaruose paviršius kyla į Šaros kalnus, kuriuose iškrenta >500 mm kritulių pe metus, o žiemą būna sniego. Čia stūkso Biblijoje minimas Horo kalnas. Maano muchafazoje yra žymusis senovinis Petros miestas.
Administracinis suskirstymas
thumb|left|250px|Nahijų žemėlapis Muchafaza padalinta į 4 nahijas (skliaustuose – administracinis centras).
Kaukinės ežeras (Žiedelis)
miniatiūra|240px|right|Pakrantėje stovi kryžius partizanams
Kaukinės ežeras (kitaip Žiedelio ežeras) – nedidelis ežeras, telkšantis Kaišiadorių rajono ir Elektrėnų savivaldybės paribyje, Žiežmarių apylinkės seniūnijoje, Kaukinės kaime, apie 4 km į šiaurę nuo Beižionių. Priklauso Nemuno mažųjų intakų (su Nemunu) baseinui, hidrologinis nr. 10031149. Ežeras yra hidrografinis kraštovaizdžio objektas, patenkantis į Kaukinės botaninio-zoologinio draustinio teritoriją. LR Aplinkos ministerijos paskelbtas saugomu gamtos paveldo objektu 1999 m.
Gali būti pasiekiamas žvyrkeliu per mišką iš kelio, pasukant Sutartiškėse, kur stovi kelio ženklas su nuoroda link jo „3 km“. Saugomas objektas pažymėtas informacine lenta, pakrantės prižiūrėtos, aplink jį stūkso kelios sodybos. Pritaikytas poilsiui – į vandenį nutiesti tilteliai. Pakrantėje pastatytas kryžius vietos partizanų atminimui. Rytinėje ir šiaurinėje pusėje auga du dideli saugomi medžiai – Kaukinės liepos. Iš rytų pusės prateka Spengla.
Ežero plotas – 1,2 ha, gylis – 14-18 metrų. Forma beveik tobulas apskritimas: ilgio ir pločio santykis 120x120 m. Altitudė 160,4 m. Krantai žemi. Gyvena tiktai menkavertės žuvys. Ežeras nenutekantis. Spėjama, kad tai vienintelis vandens telkinys šalyje, atsiradęs nukritus meteoritui. Požeminių šaltinių maitinamo ežero vanduo šaltesnis nei kitur.
Legendos
Danguje netikėtai pasirodęs kaukiantis ugnies kamuolys, kuris trenkėsi į miško tankmę. Toje vietoje nuo sprogimo atsivėrė didžiulė skylė, o aplinkui kilometro spinduliu išvirto ir sudegė miškas. Aplinkui atsiradusį ežerėlį apsigyveno žemdirbiai, tai vietovei davę Kaukinės vardą.
Žiedelis priklauso tai ypatingai vandens telkinių grupei, apie kuriuose pasakojama, kad jų gylio negalima matuoti. To nedera daryti dėl dviejų priežasčių – pirma, ežeras pyksta matuojamas, antra, kažin ar jis apskritai turi dugną… Kalbama, kad vienas vyras bandė išmatuoti ežero gylį. Jis prakirto eketę ir leido vadeles gilyn. Atėjo vakaras ir vyras dar nebaigė matuoti, mat tas vadeles kažkas traukė žemyn. Žmogus nuėjo namo, palikęs viską prie ežero. Naktį jis susapnavo, kad ežeras jam pasakė: „Jeigu nori mane išmatuoti, tai aš kasmet imsiu po žmogų“.
Rudiškių pradinė mokykla
Joniškio rajono Rudiškių pradinė mokykla – buvusi dieninė, savarankiško mokymosi bendrojo lavinimo mokykla Rudiškiuose (Joniškio raj.), Senoji g. 29, vykdžiusi priešmokyklinio, pradinio ir papildomo ugdymo programas lietuvių kalba. Įstaigos kodas 190564286. Steigėjas Joniškio rajono savivaldybės taryba. miniatiūra|250px|left|[[Rudiškių pagrindinė mokykla|Rudiškių pagrindinės mokyklos pastatas 2015 m.]]
Istorija
Rudiškiuose veikė parapijinė mokykla. Žinoma, kad 1853 m. ją lankė 35 mokiniai. Pradinė mokykla įkurta 1918 m. 1949 m. ji tapo septynmetė, 1962 m. aštuonmetė, 1986 m. nepilna vidurinė (devynmetė), nuo 2002 m. pagrindinė (dešimtmetė), nuo 2011 m. pradinė.
Rudiškių mokyklos mikrorajone veikė trys pradinės mokyklos, nelikus mokinių uždarytos: Šilmikių mokykla – 1971 m., Jankūnų – 1999 m., Beržėnų – 2001 m.
2008 m. kovo 18 d. pradinė mokykla išregistruota.
Cutomu Jamagučis
Tsutomu Yamaguchi (, Yamaguchi Tsutomu; 1916 m. kovo 16 d. – 2010 m. sausio 4 d.) – Japonijos inžinierius, vienas iš nedaugelio išgyvenusių per Hirošimos ir Nagasakio bombordavimą. Po bombordavimo bandė įrodyti, jog istorija apie griūvantį dangų yra tiesa.
Disko sala
thumb|250px|Salos žemėlapis
Alseta
Alseta arba Ruopiškio ežeras – ežeras šiaurės rytų Lietuvoje, Rokiškio rajone, apie 8 km į pietvakarius nuo Rokiškio, Rokiškio kaimiškoje seniūnijoje. Ilgis iš vakarų į rytus 0,73 km, plotis 0,36 km. Krantai lėkšti, sausi, pietuose apaugę Alsetos mišku. Šiaurinėje pakrantėje plyti dirbami laukai. Ežeru iš rytų į vakarus prateka Nemunėlio aukštupys Alseta. Šiauriniame krante įsikūręs Ruopiškio kaimas. Ežeras privatus. Ežere pagaunama kuojų, karšių, plakių, karosų, ešerių, lydekų, lynų ir kt. Vakarine pakrante eina kelias Nr. 3629 (Pagrandžiai – Bajoriškiai – Robliai).
Pavadinimas Alsetà gali būti kilęs tiek iš žodžio alėti ('sunktis, tekėti'), tiek iš alsus ('troškus, tvankus').
Disko sala
Disko sala, Kekertarsuakas  – sala Bafino jūroje, prie vakarinių Grenlandijos krantų, Disko įlankos šiaurėje. Tai antra pagal dydį Grenlandijos teritoriją sudaranti sala. Plotas 8578 km². Salos ilgis ~160 km. Paviršius kalnuotas (aukštis iki 1919 m). Gausu karštųjų versmių. Vakarinis krantas išraižytas fiordų.
Disko saloje gyvena ~1100 gyventojų, dauguma – inuitai. Pagrindinė gyvenvietė – Kekertarsuakas (Godhaunas).
Tarp 982–985 m. salą pasiekė Erikas Rudasis.
Beat 'em up
Beat 'em up (taip pat žinomas kaip brawler) – kompiuterinių žaidimų, kuriuose vyrauja kirstynės (kautynės) tarp protagonisto ir nepaprastai didelio kiekio silpnesnių priešų, žanras. Tokio tipo žaidimų veiksmas paprastai vyksta miesto aplinkoje ir apima kovos su nusikalstamumu ar keršto troškimo siužeto temas. Kai kuriuose žaidimuose pasitelkiama senovės ar fantastikos tematika. Tradiciškai beat 'em up žanro žaidimų veiksmas vyksta į šoną slenkančiuose, dvimačiuose (2D) lygiuose, tačiau kai kuriuose naujesniuose žaidimuose veiksmas vyksta erdvesnėje trimatėje (3D) aplinkoje, gebančioje sutalpinti dar didesnį kiekį priešų. Tokie žaidimai pasižymi paprastumu bei susilaukia tiek kritikų pripažinimo, tiek ir pajuokos. Skiriamieji tokių žaidimų bruožai yra kooperatyvinis ir kelių žaidėjų režimai.
Apibrėžimas
thumb|right|Beat 'em up žaidimuose, kaip kad „[[Alien Storm“, vyrauja miestų gatvėse vykstančios kovos su daugybe priešų]] Beat 'em up (kartais vadinamas kaip brawler) yra veiksmo žaidimų, kuriuose žaidėjas turi kautis prieš didelį kiekį priešų būdamas neginkluotas ar naudodamasis šaltaisiais ginklais, žanras. Kiekviename tokio tipo žaidimo lygyje reikalaujama eiti pirmyn, po vieną atkarpą vienu metu, į kitą lygio atkarpą patenkama įveikus visus priešus; paprastai kiekvieno lygio pabaigoje laukia kova su bosu. Tokių žaidimų arkadines versijas neretai būna sunku įveikti, tad žaidėjai išleidžia daugiau pinigų šiam tikslui pasiekti.
Beat 'em up žanro žaidimai yra susiję su muštynių žaidimais, kurių pagrindą sudaro vienas prieš vieną tipo kovos, o ne slenkantys lygiai ir gausybė priešų. Skirtinga terminologija retai vartojama, todėl kai kurie komentatoriai linkę šiuos du žanrus sugretinti. Tiek vienas prieš vieną tipo žaidimai, tiek ir beat 'em up žaidimai įtakojo vieni kitų grafikos ir stiliaus plėtojimą. Būna atvejų, kai žaidime pasitaiko abiejų žanrų elementų.
Žaidimo struktūra
Žaidimai paprastai apima kovos su nusikalstamumu ar keršto troškimo siužetines temas, jų veiksmas vyksta miesto gatvėse, nors pasitaiko ir istorinės ar fantastikos tematikos. Žaidėjai privalo judėti pirmyn iš vieno žaidimo pasaulio taško į kitą, taigi kiekvienas žaidimo lygis paprastai slenka horizontaliai. Kai kuriuose vėlesniuose beat 'em up žanro žaidimuose apsieita be dvimačių slenkančių lygių, vietoje to žaidėjams leidžiama bastytis platesnėje trimatėje erdvėje, bet juose išlaikomas paprastumas ir panaši valdymo sistema. Lygio eigoje žaidėjai gali rasti įvairių ginklų, kuriais gali pasinaudoti, arba gyvybes atstatančių daiktų.
Žaidėjams einant pirmyn kiekviename lygyje jie susiduria su priešų būriais, kuriuos turi įveikti norėdami patekti į kitą lygio atkarpą. Lygis užbaigiamas įveikus visus priešus. Kiekviename lygyje galima sutikti identiškus priešų būrius, todėl šie žaidimai išsiskiria dažnais pasikartojimais. Paprastai lygio pabaigoje žaidėjui tenka kautis su bosu – už kitus daug stipresniu priešu.
thumb|left|„[[Golden Axe“]] Beat 'em up žaidimuose dažniausiai galima rinktis iš keleto protagonistų, kurių kiekvienas pasižymi skirtingu tvirtumu, silpnybėmis ir judesiais. Kaunantis galima taikyti įvairias įprastų judesių kombinacijas, taip pat pašokti ar sugriebti priešininką. Veikėjai paprastai pasižymi unikaliais puolimo judesiais, tad puolimo strategijos skiriasi priklausomai nuo to, už kurį veikėją žaidžiama. Valdymo sistema paprastai būna nesudėtinga ir susideda vos iš kelių mygtukų.
Istorija
Pirmasis didelės įtakos turėjęs beat 'em up žanro žaidimas buvo 1984 m. išleistas „Kung-Fu Master“, vėliau sekęs „Renegade“ (1986 m.) pristatė miesto aplinkos ir nusikaltėlių pasaulio keršto troškimo temas, plačiai naudotas vėlesniuose žaidimuose. Vėliau, 1987 m. pasirodžius „Double Dragon“, kuris atnešė kooperatyvinio režimo svarbą, šis žanras dar labiau išpopuliarėjo. 1991 m. pasirodęs „Street Fighter II“ žaidėjų tarpe išpopuliarino vienas prieš vieną tipo muštynių žaidimus. Tokie klasikiniai žaidimai kaip „Streets of Rage“, „Final Fight“ ir „Golden Axe“ taip pat išėjo šiuo laikotarpiu. Pastaraisiais metais išpopuliarėjus trimačiams plačiajai rinkai skirtiems žaidimams, beat 'em up žanro reikšmė sumenko, vis dėlto kai kurie beat 'em up žaidimai sugebėjo prisitaikyti prie erdvesnių trimačių aplinkų.
Švedijos moterų rankinio rinktinė
Švedijos moterų rankinio rinktinė – komanda, atstovaujanti Švedijai tarptautinėse moterų varžybose. Rinktinės sudėtį ir veiklą koordinuoja Švedijos rankinio federacija.
Doll Domination
„Doll Domination“ – antrasis amerikiečių pop merginų grupės „Pussycat Dolls“ studijinis albumas, kuris pasirodė 2008 m. rugsėjo 23 d. Pirmais singlas iš albumo yra hitas „When I Grow Up“, kuris pasiekė #9 vietą „Billboard Hot 100“ tope. Taip pat šis singlas pasiekė antrąją vietą Australijoje bei buvo gan populiarus Jungtinėje Karalystėje.
Albumo pagrindiniai prodiuseriai yra Timbaland, Polow da Don ir Sean Garrett. Albumas debiutavo JAV tope Billboard 200 ketvirtoje pozicijoje, kai per pirmąją savaitę buvo parduota 79 000 albumo kopijų.
Albume yra kelios Nicole Scherzinger solinio neišleisto projekto „Her Name Is Nicole“ dainos. Taip pat albume pasirodo Snoop Dogg, Missy Elliot, R Kelly, Polow da Don, New Kids on the Block, A. R. Rahman ir will.i.am. Nors albumo singlai topuose pasirodė gerai, albumas buvo parduotas prasčiau nei grupės debiutinis albumas „PCD“.
Istorija
„Dolls“ pradėjo įrašinėti albumą iškart po Carmit Bachar išėjimo iš grupės. Dainos buvo prodiusuotos ir parašytos Dr. Dre, Timbaland, The Clutch, Cee-Lo Green, Sean Garrett, Darkchild, Kara DioGuardi, Fernando Garibay, Lady GaGa, Ryan Tedder, Taio Cruz bei Chase N. Cashe of Zone 4 Inc.
Viena iš dainų, kuri buvo nesenai įrašyta, yra baladė pavadinimu „Psycho“, kurią prodiusavo Ron Fair. Yra trumpas video, kuriame galima girdėti, kaip Scherzinger studijoje ją dainuoja. Tačiau vokalai dainoje yra ir Nicole Scherzinger bei Melody Thornton. Kitos dvi jau įrašytos dainos yra „Bottle Pop“ ir „Away“.
2008 m. gegužės 20 d. „Pussycat Dolls“ atliko savo naują singlą „When I Grow Up“ pirmą kartą gyvai laidoje „Jimmy Kimmel Live“, ir dar kartą atliko MTV Movie Awards]] apdovanojimų ceremonijos metu birželio 1 d. bei „So You Think You Can Dance“ laidos metu birželio 12 d. Singlas buvo išleistas 2008 gegužės 20.
2008 m. gegužės 28 d. grupė patvirtino per radijo interviu, jog viena daina iš albumo bus pavadinimu „In Person“, ir kad ji pasižymi XX a. 7-ojo dešimtmečio atmosfera, pagal Tina Turner. Kai Nicole pasirodė laidoje „Pussycat Dolls Present: Girlicious“, ji padainavo dainą pavadinimu „Just Say Yes“, kuri turėjo būti Nicole solo debiutiniame albume, tačiau „Doll Domination“ prodiuseriai nusprendė, jog daina bus šiame albume. 2008 m. birželio 23 d. Malaizijoje grupė surengė albumo pristatymą, kuriame padainavo daugumą dainų iš albumo. Nesenai atlikėja Lady GaGa patvirtino, jog ji dirbo su „Pussycat Dolls“, ir įrašė dainą, kurią prodiusavo Rodney Jerkins. Rugpjūčio 20 d. pilna dainos „Captive“, kurią parašė Chris Brown, versija „nutekėjo“ po internetą.
Ashley patvirtino viename interviu, jog kiekviena grupės narė turės po solinę dainą, šios dainos bus bonusinės.
Albume yra daugiau grupės narių vokalų. Jessica Sutta debiutuoja dainoje „Top of the World“, kur kartu turi partijas su Thornton ir Scherzinger. „Painted Windows“ yra dar vienas grupės singlas, kuriame yra visi grupės narių vokalai. Scherzinger vėl vienintelė grupės narė, kuri parašė kelias dainas albumui („Bottle Pop“, „Hush Hush“, „Who’s Gonna Love You“ ir „Jai Ho! (You Are My Destiny)“), bei yra pagrindinė dainininkė. Melody Thornton yra antroji pagal lyderiavimą narė, ji turi atskiras partijas dainose „Elevator“, „Love The Way You Love Me“ ir „Painted Windows“.
2009 m. pasaulinis turas
2008 m. liepos 31 d. reklamuojant naująjį albumą Azijoje, „Dolls“ pranešė, jog 2009 m. pradžioje pradės pasaulinį turą, kuris aplankys Europą, Aziją, Australiją ir Pietų Ameriką. Netrukus buvo paskelbtos datos ir vietoje Pietų Amerikos pasirinkta Okeanija.
Robin Antin, grupės įkūrėja, pranešė, jog turas prasidės 2009 m. sausio mėnesį Europoje, paskui balandžio mėnesį aplankys Aziją ir Australiją, o pabaigs JAV. Paskui buvo pakeisti šie planai bei Antin atskleidė, jog grupė koncertuos su didele įžymybe. Tai buvo Britney Spears 2009 m. „The Circus Starring: Britney Spears“ turas.
2008 m. rugpjūčio 28 d. Ne-Yo patvirtino vienai Jungtinės Karalystės radijo stočiai, kad jis bus atidarymo atlikėjas „PCD“ ture, bei kad jis pristatinės savo naująjį albumą „Year of the Gentleman“. Nesenai buvo nufilmuotas šio turo DVD, bet kol kas nežinoma, kurioje arenoje tai įvyko. Visgi aišku tiek, kad jis bus išleistas, kai turas pasibaigs.